Številka: 322-3/2023/10 (1651-01)

NOE MNZ Z IRSNZ

NOE GPU

VSE PU

Datum: 19. 9. 2023

**Zadeva: RAZPIS ZA LETOVANJE V POČITNIŠKIH OBJEKTIH MNZ RS V ČASU JESENSKIH ŠOLSKIH POČITNIC 2023**

Skladno z 10. členom Pravilnika o počitniški dejavnosti Ministrstva za notranje zadeve (št. 007-110/2010/10 z dne 7. 4. 2010 in št. 007-78/2017/14 z dne 8. 5. 2017), objavljamo razpis za letovanje v počitniških objektih MNZ RS  **v času jesenskih šolskih počitnic 2023.**

**1. POGOJI IN POSTOPEK PRIJAVE**

Na razpis za letovanje v času jesenskih šolskih počitnic 2023 se lahko prijavijo vsi uslužbenci MNZ RS, Inšpektorata za notranje zadeve in Policije.

**Merila za dodelitev terminov so podana spodaj, katere prosilec navede ob prijavi in sicer:**

* zaposleni prosilci s šoloobveznimi otroki (od 1. do 9. razreda OŠ),
* zaposlenost obeh zakoncev v MNZ,
* delovna doba zaposlenega prosilca v MNZ,
* materialni in socialni položaj ter zdravstveno stanje v družini, ki se dokaže z ustreznimi potrdili centra za socialno delo,
* kolektivni dopust zakonca (prednost ima uslužbenec, čigar zakonec ima v zaprošenem terminu kolektivni dopust),
* dosedanja uporaba počitniških zmogljivosti v preteklih šestih terminih.

**Prosilec mora pri prijavi v spremnem dopisu navesti merila ter poslati točno izpolnjeno prijavnico, ki je priloga k temu razpisu, najkasneje do 29. 9. 2023** na naslov Ministrstvo za notranje zadeve, Direktorat za logistiko, Sektor za nastanitev in prehrano, Oddelek za nastanitev, Štefanova ulica 2, 1501 Ljubljana ali po elektronski pošti **[pocitniska.mnz@gov.si](mailto:pocitniska.mnz@gov.si).**

Prijavnice za letovanje so na voljo tudi v strokovni službi, Rocenska 56, 1211 Ljubljana Šmartno oziroma na spletni strani portala GOV.SI <https://www.gov.si/zbirke/storitve/prijava/>.

**Prijavnice morajo biti izpolnjene točno in čitljivo z vsemi zahtevanimi podatki. Na prijavnici je potrebno poleg imena in priimka, zaradi spremembe področne zakonodaje, navesti vrsto in številko osebnega dokumenta za vse, ki bodo letovali.**

**Informacije glede kapacitet so možne po telefonu v poslovnem času od ponedeljka do petka, od 8.00 do 12.00 ure. Prijav po telefonu ne sprejemamo!**

Obvestila o odobrenem ali zavrnjenem letovanju bodo prosilci prejeli **po 4. 10. 2023.**

**2. RAZPOLOŽLJIVE POČITNIŠKE ZMOGLJIVOSTI**

Počitniške zmogljivosti, ki so na razpolago, se nahajajo v naslednjih krajih oziroma naslovih:

- počitniški dom »Na Skalci«, Ribčev laz 59, Bohinj;

- počitniška enota – garsonjera za 3+2 osebe, Čičare 13, Kranjska Gora;

- počitniški dom v Logu pod Mangartom 47a, Log;

- počitniška hišica (št. 139) v Termah Čatež za 4+2 osebi, Topliška cesta 35, Čatež ob Savi,

- počitniška enota – enosobno stanovanje za 4+2 osebe, Vinica 41a, Vinica,

- vrstna hiša (št. 171005) za 4 osebe, počitniško naselje Barbariga, Negrin 5, Vodnjan, Hrvaška.

**3. NAČIN PLAČILA**

Prosilcem, katerim bo dodeljeno letovanje in se bodo odločili za obročno odplačevanje, je obročno plačilo možno na največ 3 (tri) obroke za letovanje od 3 do 6 nočitev.

Prosilcem, katerim bo dodeljeno letovaje in se bodo odločili za gotovinsko plačilo se le-to izvede na naslednji način:

»Gotovinsko plačilo se izvede z nakazilom 50 % akontacije celotnega zneska na MNZ v 8 dneh po prejemu obvestila o dodelitvi termina in kraja letovanja, razlika do polne cene stroškov letovanja pa se nakaže 15 dni pred pričetkom letovanja. Na podlagi dokazil o plačilu bo uporabniku oz. prosilcu izstavljena napotnica za letovanje s katero bo lahko gost dvignil ključe za objekt v katerem bo letoval.«

**4. TERMINI ZA PRIJAVO NA LETOVANJE**

Termina za letovanje sta krajša in sicer od 3 do 5 dnevna.

1. **Počitniške enote: Kranjska Gora, Log pod Mangartom, Terme Čatež, Vinica in Barbariga:**

| **od** | **do** |
| --- | --- |
| 27. 10. 2023 | 31. 10. 2023 |
| 31. 10. 2023 | 05. 11. 2023 |

1. **Počitniški dom »Na Skalci« Bohinj:**

| **od** | **do** |
| --- | --- |
| 27. 10. 2023 | 30. 10. 2023 |
| 31. 10. 2023 | 05. 11. 2023 |

**5. NAČIN ODPOVEDI LETOVANJA**

Prosilec ima pravico do pisne odpovedi letovanja. Odpoved letovanja velja samo, če je strokovna služba pisno odpoved prejela pred začetkom letovanja.

Če prosilec da pisno odpoved, mora plačati stroške glede na datum uradnega prejema pisne odpovedi:

- do 30 dni pred začetkom letovanja 10%

- od 29 do 22 dni pred začetkom letovanja 20%

- od 21 do 15 dni pred začetkom letovanja 30%

- od 14 do 8 dni pred začetkom letovanja 50%

- od 7 do 1 dan pred začetkom letovanja 80%

- na dan začetka letovanja 100%

Če prosilec odpove letovanje zaradi izrednih okoliščin (npr. smrt, bolezen prosilca ali ožjega družinskega člana, izjemna zadržanost prijavljenih letoviščarjev, nesreča ter drugi opravičljivi razlogi), ki so nastopile najpozneje na dan pred začetkom letovanja ali na dan začetka letovanja, mora o nastanku izrednih okoliščin v 24 urah po njihovem nastanku obvestiti strokovno službo. V nadaljnjih 15 dneh mora predložiti ustrezne listine, ki dokazujejo obstoj izrednih okoliščin (izpisek iz matične knjige umrlih, bolniški list, zdravniško potrdilo, potrdilo predstojnika itd.). V teh primerih se cena letovanja ne zaračuna, že plačani zneski pa se na pisno zahtevo prosilca vrnejo.

Če uporabnik zaradi izrednih okoliščin, navedenih v prejšnjem odstavku, prekine letovanje, mora poravnati sorazmerni del cene glede na dejansko uporabo storitev letovanja.

Če uporabnik ne nastopi letovanja, pri tem pa ne da pisne odpovedi iz 25. členu Pravilnika o počitniški dejavnosti, ali letovanje prekine, vse zaradi razlogov, ki niso navedeni v 27. členu Pravilnika o počitniški dejavnosti, mora plačati celotno ceno letovanja.

**Letovalcu se v primeru, da bi bila razglašena prepoved opravljanja nastanitvene dejavnosti, v celoti povrnejo stroški letovanja, ne glede na čas odpovedi.**

**6. OSTALE INFORMACIJE**

Stroški letovanja bodo zaračunani v skladu s Cenikom storitev in blaga lastne dejavnosti MNZ, št. 410-107/2017/13 z dne 15. 6. 2017 in št. 410-38/2018/31 z dne 11. 2. 2019.

**V kolikor bo do nastopa letovanja prišlo do spremembe cenika letovanj v MNZ počitniških objektih, si pridružujemo pravico do spremembe cene letovanja.**

Letovanje poteka v skladu s Pravilnikom o počitniški dejavnosti Ministrstva za notranje zadeve št. 007-110/2010/10 z dne 7. 4. 2010 in št. 007-78/2017/14 z dne 8. 5. 2017, Posebnimi pravili uporabe objektov počitniške dejavnosti Ministrstva za notranje zadeve ter Navodili uporabnikom za letovanje v posameznih počitniških enotah MNZ, Policije.

Podrobne informacije o času prevzema in izpraznitve počitniške enote ter navodila za počitnikovanje v posamezni enoti bodo poslane posamezniku oz. letovalcu skupaj z napotnico pred odhodom na letovanje. Navodila uporabnikom za letovanje so dostopna tudi preko naslednje spletne povezave: <https://www.gov.si/zbirke/storitve/prijava/>.

Letujejo lahko le osebe, navedene na napotnici. Sprememba je možna le po predhodnem dogovoru z recepcijo.

**V počitniških enotah domače živali niso dovoljene, prav tako je prepovedano kajenje.**

Vse ostale informacije lahko dobite na spletni strani Portal GOV.SI, Državni organi, Ministrstvo za notranje zadeve, Počitniška dejavnost ali v strokovni službi Direktorata za logistiko, Rocenska 56, 1211 Ljubljana Šmartno, tel. 01/514 71 79 (interna št. 87 179), in sicer od ponedeljka do petka od 8. do 12. ure.

* 1. **Počitniški dom »Na Skalci« v Bohinju**

V PD »Na Skalci« v Bohinju je možno koristiti le polpenzion. Otroci do 3 let letujejo brezplačno, za otroke od 3 do 12 let se obračuna otroški polpenzion. Pri določitvi starosti otrok se upošteva njihova starost na dan nastopa letovanja.

Sobe niso opremljene za kuhanje, prav tako ni možna uporaba kuhinje v pritličju za samostojno kuhanje obrokov!

* 1. **Terme Čatež**

V ceno letovanja je vključenih do 6 kart (odvisno od števila prijavljenih oseb) za obisk notranjih bazenov v zimski sezoni, in zunanjih ali notranjih bazenov v poletni sezoni. Ob prijavi na recepciji prejmete programirane čip kartice. Vsakemu objektu pripada toliko čip kartic dnevno, kolikor gostov prenočuje v objektu, **vendar največ 6 kartic**.

Kopalne karte omogočajo 2 (dva) časovno neomejena vstopa v zimsko ali poletno (odprta predvidoma od konca aprila do začetka septembra) Termalno riviero dnevno.

S spoštovanjem,

Pripravila:

Iris Uzar Bojan Bučinel

podsekretarka v .d. generalnega direktorja

Poslano:

* naslovnikom,
* objava na intranetu in spletni strani Policije in MNZ.

Priloge:

* cenik za letovanje,
* prijavnica za letovanje.